Мы ж пацікаваліся: хто гатаваў багаты стол? Хто на здымках разам з кіраўніком суполкі? “Са мною на здымку — сябры суполкі, — патлумачыў Павел Сідарук. — А нацыянальныя стравы да свята гатавалі дзве гаспадарлівыя жанчыны. Адна — гэта ўдзельніца нашага руху, этнічная беларуска Ларыса Міхайлаўна Шышла. Яна працуе намесніцай дырэктара па медыцынскай статыстыцы ў Медыцынскім інфармацыйна-аналітычным цэнтры Міністэрства аховы здароўя Кабардзіна-Балкарскай Рэспублікі. Другая — таксама з нашай суполкі: Ганна Васілеўна Бугаёва. Гэта мужная жанчына: у вайну яна была вязнем аднаго з дзіцячых фашысцкіх канцлагераў, створаных на тэрыторыі Беларусі”.